cyanic-selkie/wikianc huggingface dataset:
Bernardo Bertolucci
De Bertolucci huet eng Rei bedeitend Filmer gedréint wéi Prima della rivoluzione (1964), La strategia del ragno (1970), Il conformista (1970) no engem Roman vum Alberto Moravia, de vill diskutéierten Ultimo tango a Parigi (1972) mam Marlon Brando an der Haaptroll an Novecento (1976) en epeschen iwwer 5 Stonne laange Film iwwer d'italieenesch Geschicht.
Hytte
Ëm wat geet et am Film?
De Luc mécht Vakanz op Svalbard. No enger Party begéint en dem Mike, deen eleng an enger Häip, an der arktescher Wüst, lieft ...
Pierre Nkurunziza
De Pierre Nkurunziza, ge buer den18. Dezember 1964 zu Bujumbura, a gestuerwen den 8. Juni 2020 zu Karuzi, war vun 2005 bis zu sengem Doud President vum Burundi a President vum Conseil national pour la défense de la démocratie – Forces de défense de la démocratie (CNDD-FDD).
Den CNDD ass eng fréier Rebellenorganisatioun vun der Volleksksgrupp vun den Hutu, déi sech an eng politesch Partei ëmgeännert huet. Den 28. Juni 2010 gouf den Nkurunziza an enger kontestéierter Presidentschaftswal ouni Géigekandidat a senger Fonctioun konfirméiert. Am Juli 2015 gouf hien nach eng Kéier erëmgewielt; et gouf schwéier Onrouen am Kader vun där Wal.
Senat (Frankräich)
De Senat ass nieft der Nationalversammlung eng vun den zwou Chamberen am franséische Parlament. Si ass déi iewescht Chamber (frs: chambre haute). Zesumme maache si d'Gesetzer a Frankräich.
D'Verfassung vun der V. franséischer Republik hält fest, datt de Senat de Vertrieder vun de "collectivités territoriales" ass.
Dem Senat seng Kontrollrechter géigeniwwer der Regierung sinn nëmme schwaach: e ka se befroen a Rapporte verëffentlechen, mä huet awer keng formell Sanktiounsméiglechkeeten.
Zënter 2011 gëtt et am Senat 348 Senateuren. Si gi fir e Mandat vu 6 Joer gewielt. All dräi Joer gëtt eng Hallschent vum Senat erneiert. D'Senateure ginn net direkt vum Vollek gewielt, mä vu ronn 150.000 "grands électeurs".
Traditionell gëtt de franséische Senat vu rietsen an zentristesche Parteien dominéiert. E Grond dofir ass, datt ländlech Regioune méi staark am Senat vertruede si wéi Stied. Déi lénk Parteien haten nëmmen tëscht 2011 an 2014 eng Majoritéit.
Max Montavon
De Max Montavon, gebuer als Max Louis André Justin Montavon de 24. Juli 1926 zu Vincennes a gestuerwen den 22. September 1983 zu Paräis, war e franséische Schauspiller.
Hie war an iwwer 190 Kinos- an TV-Filmer an Niewerollen ze gesinn.
Dominique Meis
Den Dominique Meis och nach Demy Meis, gestuerwen den 13. Januar 1996, war e lëtzebuergesche Stolaarbechter a Politiker.
(31) Euphrosyne
Den (31) Euphrosyne ass en Asteroid vun der baussenzeger Haaptceinture.
Den Himmelskierper gouf no der Euphrosyne, eng vun den dräi Chariten (Grazien) vun der griichescher Mythologie genannt.
Mat engem Duerchmiesser vun 256 km ass den Euphrosyne ee vun de gréissten Asteroiden an der Haaptceinture. Hien huet eng däischter kuelestoffhalteg Uewerfläch mat enger Albedo vun 0,05. Den Asteroid rotéiert a 5,5 Stonnen ëm seng eegen Achs.
Core Creek Park
De Core Creek Park ass e Park, am Bucks County, a Pennsylvania. E läit am Middletown Township an huet eng Fläch vu 4,9 km2. Matzen am Park ass de Lake Luxembourg, e kënschtleche Séi, deen duerch d'Staue vum Core Creek geschafe gouf. De Park ass daagsiwwer op fir de Public.
Geschicht
Den éischte Proprietaire vum Terrain war e gewëssen Thomas Croasdale deen am Joer 1682 dausend Acres Land vum William Penn ofkaf huet. 1733 huet dem Croasdale säi Kandskand en aus finanzielle Grënn misse verkafen, soudatt den John Watson en ofkaf huet.
1731 huet den Thomas Jenks en aneren Terrain an der Géigend kaf. Den Jenks huet eng jett Infrastrukturen an der Géigend baue gelooss, dorënner um Core Creek eng Follmillen. D'Fulling Mill Road nërdlech vum Park erënnert haut nach dodrun. Wärend dem Amerikanesche Revolutiounskrich hu brittesch Zaldoten d'Fabréck eruerwert an d'Duch, dat fir dem George Washington seng Arméi gemaach gi war, beschlagnaamt.
1941, wärend der däitscher Besatzung vu Lëtzebuerg, huet d'Groussherzogin Charlotte an hire Mann, de Prënz Felix, fir 22.000 Dollar d'Eldorado Farm mat enger 247 Acre (ronn 100 ha) Land vum Watson ofkaf, an 1943 nach eng Kéier 50 Acres derbäi. De Buedem ronderëm de Core Creek war ganz fruchtbar, a gouf vun engem Bauerebetrib fir d'groussherzoglech Famill bewirtschaft.
Erhuelungsgebitt
De Core Creek Park ass d'ganzt Joer duerch op. Et gëtt do kilometerlaang Weeër fir spadséieren ze goen, ze reiden oder mam Vëlo ze fueren. Et goufen eng ganz Rëtsch Plaze fir ze picknicken a fir ze grillen amenagéiert, an et kann een um Séi fëschen an am Wanter Schlittschong fueren. Ausserdeem gëtt et Spillplazen, Terraine fir Ballspiller an Tennisterrainen am Creek Park, sou wéi och en ofgegrenzten Deel mat Installatioune fir Hënn.
De Lake Luxembourg
Well en am Summer duerch d'Hëtzt gär stratifizéiert, liewen nëmme Fëschaarten dran, déi waarmt Waasser verdroen. 1995 goufe 17 Aarten am Séi gezielt.
Nova Delphini 2013
D'Nova Delphini 2013 (V339 Delphini) ass eng Nova, déi am Summer 2013 am Stärebild Delphinus opgeblénkt ass an de 14. August 2013 vum Koichi Itagaki entdeckt gouf.
De Stär mat enger Entdeckungshellegkeet vu 6,3 mag krut d'Bezeechnung PNVJ20233073+2046041. D'Hellegkeet war an zwéin Deeg op ongeféier 4,3 mag geklomm an hat iwwer déi follgend 9 Wochen nees op 11 mag ofgeholl.
Guy Colling
De Guy Colling, gebuer de 25. September 1962 an der Stad Lëtzebuerg, ass e lëtzebuergeschen Agronom a Botaniker.
De Guy Colling huet op der Université catholique de Louvain-la-Neuve Agronomie studéiert. Am Juli 1986 huet hien do säi Studium mam Diplom vum « ingénieur agronome » ofgeschloss. Spéider huet hien eng Thees op der « Universität Zürich » preparéiert an e krut do am Joer 2004 säin Doktertitel an den Naturwëssenschaften.
De G. Colling schafft zënter dem Joer 2000 als « Chef de service » vum Departement « Biologie des populations » am naturhistoresche Musée.
De G. Colling ass de President vun der « Fondation Faune-Flore » an e leet de « Groupe de recherche botanique » vun der Société des naturalistes luxembourgeois (SNL). Zesumme mam Léopold Reichling an duerno mam Yves Krippel publizéiert hie reegelméisseg, zënter 1996, am Bulletin vun der SNL déi sougenannt « Notes floristiques », an deene vu Joer zu Joer déi rar oder nei Planzen, déi am Land observéiert goufen am Detail opgelëscht ginn. Donieft ass hien den Auteur vu villen anere botanesche Publikatiounen.
Bicher
Colling, G., 2005. Red list of the vascular plants of Luxembourg. Ferrantia 42: 1-76.
Létanne
Létanne ass eng franséisch Gemeng an den Ardennen an der Regioun Grand Est am Dall vun der Meuse, do wou d'Wame dra leeft.
Jean Muller (Handballspiller)
De Jean Muller ass e lëtzebuergeschen Handballspiller.
Beiefrësser
De Beiefrësser (Merops apiaster) ass en opfälleg faarwege Vull aus der Famill vun de Meropidae. E gehéiert zu den Zuchvigel, déi a waarme Géigenden, wéi am südlechen Afrika iwwerwanteren.
Physionomie
D'Aart Merops apiaster gëtt an der Moyenne eng 28 Zentimeter grouss. Se ass um Bauch an op der Broscht turquoise, uewen um Kapp, an der Akaul an um Réck, wéi och op de Flilleken, raschteg-brong, de Kënn ass gielzeg, an d'Aen hunn eng schwaarz Sträif. Wéinst dësen opfällege Faarwen ass en net ze verwiesselen. Se hu weiderhin e liicht no ënne gebéite laange Schniewel. Wa se jonk sinn, ass d'Faarf um Réck an op de Flilleke gréngelzeg getéint, a se geet fir de Rescht méi an d'Gro-Brongt wéi bei de méi Alen.
Verbreedung a Liewensraum
De Beiefrësser ass frou mat waarmem Klima. E kënnt vir a Südwestasien, Nordwestafrika a Süd-Südosteuropa bis erop a Südostpolen. An Däitschland ass en am Südwesten (Géigend vum Kaiserstuhl) an am südleche Sachsen-Anhalt bei Merseburg nees heemesch ginn, nodeem en an den 1980er Joren do ausgestuerwe war. Och zu Lëtzebuerg konnten 2001 an duerno erëm 2018 jee eng Bruttplaz nogewise ginn,. Säin Habitat sinn oppe Landschafte mat eenzele Beem an Traisch. E bréit a géien Hänk vu Flëss, Séien oder Weieren.
Ernierung
En erniert sech vun Insekte wéi Beien, Harespelen, Bommelen, ma och Kiewerleken, Libellen an Zikaden, déi en am Fluch fänkt. Fir net gepickt ze ginn, flitt e mam gefaangenen Insekt op eng Sëtzplaz, z. B. en Aascht, fir et do mam Schniewel fir d'éischt futtizepicken an d'Gëft erauszedrécken, ier en et frësst oder verfiddert.
Reproduktioun
D'Beiefrësser bréien a Kolonien. Si leeën hir Näschter an Hielen, déi se selwer gruewen, laanscht géi Hänk un den Uwänner vu Waasser, oder z. B. a Sandgrouwen, un. D'Hielen hunn an der Entrée en Duerchmiesser vun aacht bis zéng Zentimeter, da kënnt en alt bis zu 2 m laangen Tunnel, mat um Enn enger Kummer fir d'Bréiecht. Et dauert 2-3 Wochen, fir sou en Tunnel unzeleeën. D'Bréiz fänkt Mëtt Mee un, wa s'aus Afrika zeréck sinn. D'Bréie selwer dauert 20 bis 22 Deeg. Et gëtt eng eenzeg Bréiecht am Joer, déi aus fënnef bis siwen Eeër besteet. Dës si blénkeg-wäiss a bal ganz kugelfërmeg.
De Beiefrësser zu Lëtzebuerg
Zu Lëtzebuerg gouf de Beiefrësser vereenzelt am 19. an am 20. Joerhonnert nogewisen. En éischte Bruttnowäis gouf et 2001, en zweeten am Joer 2018.
Deen éischte bekannten Nowäis vum Beiefrësser ass aus dem Joer 1846, wéi de Julien Vesque e Beiefrësser bei Stadbriedemes geschoss hat. De Vull gouf opgestoppt a koum an d'Kollektioune vun der deemoleger Société des sciences naturelles.
1905 huet den Henri Tudor zwéin Exemplaren aus enger Grupp vu méi wéi 20 Beiefrësser bei Iechternach geschoss. 1947, 1956 an 1964 gouf et weider Beobachtunge vu Beiefrësser zu Lëtzebuerg. Duerno gouf et keng Noweiser méi am 20. Joerhonnert.
2001 goufen dräi Bruttkoppelen, allen dräi mat Nowuess, an engem meterhéije Sandkoup bei Alzeng fonnt. Et war dat deen éischte Bruttnowäis zu Lëtzebuerg. 2002 war d'Bruttplaz net méi besat. En zweete Bruttnowäis gouf et 2018 am sandegen, circa 2 Meter héijen Uwänner vun der Uelzecht am Zentrum vum Land.
1001 v. Chr.
12. Joerhonnert v. Chr. | 11. Joerhonnert v. Chr. | 10. Joerhonnert v. Chr.
1006 v. Chr. | 1005 v. Chr. | 1004 v. Chr. | 1003 v. Chr. | 1002 v. Chr. | 1001 v. Chr. | 1000 v. Chr. | 999 v. Chr. | 998 v. Chr. | 997 v. Chr. | 996 v. Chr.
Dës Säit befaasst sech mam Joer 1001 v. Chr.
D'Joer 1001 v. Chr. huet op engem Mëttwoch ugefaangen.
Le Cheylard
Le Cheylard ass eng franséisch Gemeng am Departement Ardèche an der Regioun Auvergne-Rhône-Alpes.
Ex Machina (Film)
Ëm wat geet et am Film?
De Caleb soll fir eng Firma en héichspezialiséierte weibleche Roboter testen …
Nordmazedonien
D'Republik Nordmazedonien, (respektiv op Mazedonesch: Република Северна Македонија/Republika Severna Makedonija, an op Albanesch: Republika e Maqedonisë së Veriut), bis de Februar 2019 just Republik Mazedonien (cyrl: Република Македонија) oder FYROM (engl. Former Yugoslavian Republic of Macedonia) ass eng Republik a Südosteuropa, déi un de Kosovo, u Serbien, u Bulgarien, un Albanien an u Griicheland grenzt.
Nordmazedonien, dat en Deelstaat vum fréiere Jugoslawien war, ass zanter 1991 en onofhängege Staat.
D'Haaptstad vun Nordmazedonien ass Skopje, a mat ronn 500.000 Awunner och déi gréisst Stad an der Republik.
Zanter 2005 ass d'Land e Bäitrëttskandidat vun der Europäescher Union (EU) an et ass zënter 2020 Member vun der NATO. Nordmazedonien ass eent vun den äermste Länner vun Europa, mat engem héijen Niveau vu Chômage a mat enger relativ schappeger Infrastruktur. D'Land gouf wéinst engem jorelaange Sträitfall mat Griicheland iwwer säin Numm bekannt. De Grond war, datt et a Griicheland och eng Regioun mat deem Numm gëtt (Makedonien oder Μακεδονία). Dowéinst gouf vun en ettleche Säite behaapt, et hätt d'"exklusiivt Recht" fir dësen Numm. Den 12. Juni 2018 hunn déi mazedonesch an déi griichesch Regierung en Accord fonnt, d'Land "Nordmazedonien" ze nennen. Déi zwee Parlamenter hunn am Januar 2019 mat allkéiers knappser Majoritéit déi Ännerung ratifizéiert.
Nieft Mazedonier (orthodox-chrëschtlech Slawen), ronn 64 % vun der Populatioun, gëtt et eng grouss Minoritéit vun (islameschen) Albaner (25 %) a soss méi kleng Minoritéite vun Tierken (3,85 %), Roma (2,66 %), Serben (1,78 %), Bosniaken (0,84 %) an Aromunen/Meglenorumänen (0,48 %). Dowéinst gouf a gëtt et ëmmer nees ethnesch motivéiert Konflikter, virun allem tëscht Mazedonier an Albaner. Zanter de biergerkrichsänlechen Zoustänn 2001 huet sech, nodeems e Friddenstraité ënnerschriwwe gouf, d'Situatioun däitlech verbessert.
Nordmazedonien huet e groussen Naturräichtum an ass am Gaang, eng beléift Touristdestinatioun ze ginn.
Azad
Den Azad, gebuer als Azad Azadpour de 24. November 1973 am Iran, ass en däitsch-kurdesche Rapper vu Frankfurt am Main. Hie gëllt als ee Pionéier vum däitsche Gangsta-Rap an als wichtege Vertrieder vum Battle-Rap.
Pierre Brasseur (Schauspiller)
De Pierre Brasseur, gebuer als Pierre-Albert Espinasse den 22. Dezember 1905 zu Paräis a gestuerwen de 14. August 1972 zu Bruneck (Italien) war e franséische Schauspiller an Auteur.
Hien huet a Filmer vu sou bedeitende Regisseure wéi Marcel Carné, Max Ophüls, Sacha Guitry, René Clair, Georges Franju, jules Dassin a Vittorio de Sica matgespillt. Als Schauspiller ass hie besonnesch opgefall a Filmer wéi Le quai des brumes vum Marcel Carné, Porte des Lilas vum René Clair, Les grandes familles vum Denys de La Patellière a Les yeux sans visage vum Georges Franju.
Hien ass de Papp vum Schauspiller Claude Brasseur.
Gare Metz-Ville
D'Gare Metz-Ville ass eng SNCF-Gare zu Metz a Frankräich. Se läit op der grousser kommerzieller Eisebunnsstreck Lëtzebuerg-Dijon.
Euilly-et-Lombut
Euilly-et-Lombut ass eng franséisch Gemeng an den Ardennen an der Regioun Grand Est am Dall vun der Kuer.
Boucles de l'Aulne 2008
Déi '''51. Editioun vun de Boucles de l'Aulne''' gouf den 1. Juni 2008 gefuer.
Se stoung um Kalenner vum UCI Europe Tour 2008 an der Kategorie 1.1.
D'Course gouf vum Fransous Romain Feillu gewonnen.
Joseph Wenkin
De Joseph Wenkin, gestuerwen am August 2008, war e lëtzebuergesche Resistenzler a Politiker.
Hie gouf bei de partielle Chamberwale vum 3. Juni 1951 als Deputéierten an d'Chamber gewielt an hien huet no 2 Joer do demissionéiert, säi Successeur war de Jean Peusch.
1976 gouf hie Buergermeeschter vun der Gemeng Kautebaach an ass dat 12 Joer laang bliwwen.
Amifontaine
Amifontaine ass eng Gemeng am franséischen Departement Aisne an der Regioun Hauts-de-France.
Hagelslag
Hageslag (nl. fir "Knëppelsteng") ass eng hollännesch Preparatioun aus Schockela oder gefierftem Zocker a Form vun dënnen, räiskärlaangen Zylinderen oder Grimmelen, déi geduecht ass fir op eng Botterschmier ze streeën a sou z'iessen.
Geschicht
Am Ufank vum 20. Joerhonnert huet d'Amsterdamer Lakritzefabréck Van Voornfel & Co, déi spéider Venco, ugefaange kleng wäiss Käre mat Anäisgeschmaach ze produzéieren. Wéi en Numm derfir gesicht gouf, koum den Direkter B. E. Dieperink op d'Iddi fir se Hagleslag ze nennen, well se klenge Knëppelsteng geglach hunn. Déi eischt Reklamm fir d'Produkt gouf 1908 an der Zeitung De Telegraaf gemaach a gouf als de nieuwste en fijnste delicatesse voor boterham en beschuit (déi neist a fäinst Delikatess fir op d'Schmier oder Biskotten) beschriwwen.
D'Schockelashagelslag hunn net laang op sech waarde gelooss a koumen 1913 op de Maart, an dat mat sou engem grousse Succès, datt se den Numm Hagelslag fir sech iwwerholl hunn an déi wäiss als Anijshagel verkaaft goufen. Baussent Holland fënnt een es éischter seelen, an e gëtt do éischter gebraucht, fir z. B. Kuchen ze dekoréieren.
Zu Lëtzebuerg gëtt en heiansdo am Geck Maisdreck(er) genannt.
Boucles de l'Aulne 2007
Déi '''50. Editioun vun de Boucles de l'Aulne''' gouf den 3. Juni 2007 gefuer.
Se stoung um Kalenner vum UCI Europe Tour 2007 an der Kategorie 1.1.
D'Course gouf vum Fransous Romain Feillu gewonnen.
Adrien van Kauvenbergh
De Pierre Jean Adrien van Kauvenbergh, gebuer den 12. Juli 1914 zu Réiden op der Atert a gestuerwen den 13. Juli 2002 an der Stad Lëtzebuerg, war e lëtzebuergesche Jurist a Politiker.
No de Chamberwale vum 21. Oktober 1945 koum den Adrien van Kauvenbergh als Vertrieder vun der LSAP an d'Chamber, wou hie wärend fënnef Legislaturperioden als Deputéierten aktiv war: 1945-1951, 1951-1954, 1954-1958, 1961-1964 an 1964-1968.
Vum 1. Januar 1946 war den Adrien van Kauvenbergh och Member vum Stater Gemengerot, bis zu senger Demissioun de 16. Juni 1969. Wéi am Joer 1970 d'SdP gegrënnt ginn ass, huet den Adrien van Kauvenbergh d'LSAP verlooss a sech där neier Partei ugeschloss. Am Joer 1975 ass hien op der Lëscht vun der SdP an de Stater Gemengerot gewielt ginn, wou hie bis un d'Enn vu sengem Mandat (1981) bliwwen ass.
Den Adrien van Kauvenbergh war vun 1967 bis 1972 President vun der Velosfederatioun. Hie war den Nofollger vum Paul Wilwertz.
Dem Adrien van Kauvenbergh säi Papp war de Pierre van Kauvenbergh, Enregistrementsbeamten zu Gréiwemaacher, zu Réiden op der Atert an an der Stad , gebuer den 22. Abrëll 1878 zu Dikrech a gestuerwen den 1. Oktober 1940 an der Stad Lëtzebuerg. Seng Mamm war d'Eléonore Reis, gebuer den 19. Februar 1884 zu Weiler a gestuerwen an der Stad den 23. Oktober 1943. D'Koppel hat sech de 5. November 1909 zu Pëtschent bestuet.
Gemeng Kënzeg
D'Gemeng Kënzeg war bis Enn 2011 eng lëtzebuergesch Gemeng am Kanton Capellen, am Distrikt Lëtzebuerg. Mat der Gemeng Nidderkäerjeng huet si zu der Gemeng Käerjeng fusionéiert.
Geographie
Den héchste Punkt an der Gemeng ass um Flouer vu Féngeg um Kues, op enger Héicht vun 395 m.
Geschicht
Schrëftlech gëtt Kënzeg fir d'éischt an der éischter Hallschent vum 8. Joerhonnert an engem Dokument vum Karl Martell ernimmt.
Wopen
Kënzeg krut säi Wopen duerch en Arrêté ministériel vum 19. Oktober 1982.
En ass zesummegesat aus dem ale Wope vun den Häre vu Kënzeg (Faarf vum Feld, d'Baarwen an d'Kräizer), an deem vun der Vogtei Lëtzebuerg (déi dräi Tierm).
Um sëlwerege Feld, zwéi Baarwen déi sech de Réck dréinen, mat véier klenge roude Kräizer mat gespëtztem Fouss, de Kapp vum Feld blo, mat enger sëlwerfaarweger Paart mat dräi Tierm.
Bevëlkerungsstruktur
(Mäerz 2007) Vun den 2 185 Awunner si 512 Auslänner (23,4 %) vun 30 verschiddenen Nationalitéiten:
Jumelagen
Kënzeg war jumeléiert mat Gaflenz an Ueweréisträich am Distrikt Steyr-Land
Gemengesyndikater
SES - SIDOR - SICEC - SIGI - SYVICOL - SICONA-Sud-Ouest - Minett-Kompost - SIDERO
Summerzäit
Ënner Summerzäit versteet ee gemenkerhand d'Auerzäit, déi géintiwwer der Zonenzäit meeschtens ëm eng Stonn no vir gestallt gëtt. D'Summerzäit zielt normalerweis wärend engem bestëmmten Zäitraum am Summerhallefjoer, heiansdo och e bësse méi laang, als gesetzlech Zäit. Eng Summerzäit-Reegelung gëtt et bal nëmmen an de Länner vun de gemäässegten Zonen.
Géintiwwer der Summerzäit gëtt d'Zonenzäit – déi gemenkerhand déi gesetzlech Zäit an der jeeweileger Zäitzon ass – als Normalzäit oder Standardzäit bezeechent. Well a villen europäesche Länner zanter ongeféier 1980 all Joer d'Summerzäit gëllt an d'Normalzäit deemno nëmmen nach am Wanterhallefjoer gebraucht gëtt, huet sech dofir och d'Bezeechnung Wanterzäit agebiergert.
Geschicht
De Benjamin Franklin hat 1784 am Journal de Paris erkläert, datt en ausgedeent Nuetsliewe wéinst dem kënschtleche Liicht, Energie verbëtze géif. Fir deem entgéint ze wierken, sollt ee fréi opstoen an och fréi an d'Bett goen. D'Iddi vun enger staatlech reglementéierter Summerzäit koum ongeféier e Joerhonnert méi spéit op. Onofhängeg vuneneen haten de George Vernon Hudson 1895 an de William Willett 1907 eng saisonal Zäitverschibung proposéiert. Béid Virschléi sinn awer séier erëm de Vergiess geroden.
Eng éischt Zäitëmstellung gouf et den 30. Abrëll 1916 am Däitsche Räich an an Éisträich-Ungarn. D'Summerzäit sollt deemno déi energieintensiv „Materialschluechten“ vum Éischte Weltkrich ënnerstëtzen: et goufe sech Energieerspuernisser bei der kënschtlecher Beliichtung op laange Summerowenter erhofft. Als Reaktioun dorop, hu vill aner europäesch Länner nach am selwechte Joer och d'Summerzäit agefouert. Lëtzebuerg hat sech och ugeschloss an d'Summerzäit vum 15. Mee bis den 1. Oktober 1916 a vum 1. Mee bis de 17. September 1917 agefouert.
1919 gouf déi onbeléift Krichsmesure an Däitschland nees ofgeschaaft.
Am Zweete Weltkrich huet Däitschland 1940 d'Summerzäit nees wéinst den Energieerspuernisser agefouert. Schonn am Grënnungsjoer vun de zwéin däitsche Staaten 1949, gouf ee sech eens, fir op déi alljärlech Zäitëmstellung ze verzichten.
Duerch d'Petrolskris 1973 gouf Europa haart getraff. Wéinst den héijen Energiepräisser ass Europa an eng Rezessioun gefall an huet misse spueren. Mä nëmmen een eenzege westeuropäesche Staat huet d'Summerzäit mat der Begrënnung vun den Energieerspuernesser agefouert: Frankräich am Joer 1976. Obwuel no Frankräich nach aner Länner aus der Europäescher Gemeinschaft no koumen, huet et bis 1996 gedauert, bis déi ënnerschiddlech Summerzäitreegelungen an der Europäescher Unioun vereenheetlecht goufen. D'eenheetlech Summerzäit gëllt zënterhier an allen EU-Memberstaaten. Ausgeholl sinn awer Landesdeeler, déi net um Gebitt vum europäesche Kontinent selwer leien, wéi zum Beispill Franséisch-Guayana.
Zu Lëtzebuerg gouf d'mëtteleuropäesch Zäit duerch e Gesetz vum 17. Mäerz 1977 als legal Zäit confirméiert. D'Periodë wéini datt d'Summerzäit gëllt, gi gemenkerhand am Fënnefjoresrhythmus duerch e Règlement grand-ducal definéiert.
Politesch Entwécklung
Den 8. Februar 2018 hat d' EU-Parlament d'EU-Kommissioun ugestallt, eng „grëndlech Analys vun der Direktiv iwwert Reegelung vun der Summerzäit ze maachen a wann néideg e Virschlag virzeleeë fir d'Direktiv z'iwwerschaffen“. Vum 5. Juli bis de 16. August 2018 konnten iwwer 500 Milliounen EU-Bierger online hir Meenung an hir Erfarunge mat der Summerzäit matdeelen a soen ob se fir oder géint d'Bäibehale vun der Zäitëmstellung wieren. No eegenen Aussoen, krut d'Kommissioun méi wéi 4,6 Milliounen Äntwerten, wat am Verglach zu aneren ëffentlechen Enquêten e Rekord duerstellt. An der Ëmfro hunn sech 84 % vun de Participanteë fir d'Ofschafe vun der Summerzäit ausgeschwat.
Duerno huet den EU-Kommissiounspresident Jean-Claude Juncker bekannt ginn, datt sech d'EU-Kommissioun - op Grond vun de Resultater vun der Ëmfro - dofir asetze wäert, datt d'Ëmschalten tëscht Summer- a Wanterzäit ofgeschaaft gëtt. Zanterdeem läit de Ball bei de Memberlänner, déi sech awer net eens sinn, ob d'Summer- oder Wanterzäit als 'fest' Zäit bäibehale soll ginn.
Moçâmedes
Moçâmedes ass eng Stad op der angolanescher Atlantikküst an d'Haaptstad vun der Provënz Namibe. D'Stad selwer huet tëscht 1985 an 2016 offiziell och Namibe geheescht.
Den éischten Numm vun der Plaz vun der aktueller Stad war ufanks Tchitoto Cho Patua an du vu 1485 un Mossungo Bitoto. 1775 huet se Angra dos Negros geheescht, a méi spéit ass se dunn a Pinheiro Furtado de Baía de Mossâmedes ëmgedeeft ginn, en Hommage un de José de Almeida Vasconcelos de Oliveira de Soveral e Carvalho, Baron vu Mossâmedes. D'Stad Mossâmedes ass 1840 vun de Portugise gegrënnt ginn, a vum 14. November 1953 un Moçâmedes geschriwwe ginn.
1975, am selwechte Joer, an deem Angola seng Onofhängegkeet vu Portugal krut, krut se dunn den neien Numm Namibe. De 27. Juni 2016 ass si per Gesetz nees a Moçâmedes ëmbenannt ginn, well d'Awunner d'Stad ni Namibe genannt hunn.
D'Gemeng huet eng Fläch vu bal 9.000 km² an ass domat méi wéi 3,5 Mol esou grouss wéi d'Groussherzogtum Lëtzebuerg. 2016 gouf hir Bevëlkerung op ronn 530.000 Awunner geschat
Zu Moçâmedes läit den drëttgréisste kommerziellen Hafen am Land. An de Joren nom angolanesche Biergerkrich ass e groussen Deel vun der Stad nees opgebaut ginn. Besonnesch am Tourismussecteur si vill Avance gemaach ginn. All Joer am Mäerz feiert d'Stad d'Fest vum Mier (Festa do Mar) an am August d'Fest vun der Stad (Festa da Cidade).
Charles Dillon Perrine
Den Charles Dillon Perrine, gebuer den 28. Juli 1867 am Ohio, a gestuerwen den 21. Juni 1951 zu Villa del Totoral an Argentinien, war en US-amerikaneschen Astronom, dee spéider an Argentinie gelieft a geschafft hat.
Liewen a Wierken
De Perrine hat vun 1893 bis 1909 am Lick-Observatoire a Kalifornien geschafft. Vun 1909 bis 1936 war en Direkter vum Argentineschen National-Observatoire zu Córdoba (haut Observatorio Astronómico de Córdoba).
Am Joer 1901 hat hien zesumme mam George Willis Ritchey Gasniwwellen ëm de Stär Nova Persei 1901 observéiert, déi sech schäinbar mat Iwwerliichtvitess beweegt hunn. Dësen Effet kënnt doduerch zustan, datt sech Matière mat héijer Vitess op den Observateur zoubeweegt an dobäi Liicht verschéckt.
1904 an 1905 huet de Perrine zwéi Jupitermounden entdeckt, déi haut als Himalia an Elara bekannt sinn. Déi Nimm krute si awer eréischt am Joer 1975, virdru goufe se als Jupitermound VI a VII bezeechent.
De Perrine hat an Argentinien d'astrophysikalesch Fuerschunge virugedriwwen an hat de Bau vum grousse Bosque Alegre-Teleskop forcéiert, deen allerdéngs eréischt 1942 fäerdeg gouf.
Seng Pensioun hat hien an Argentinie verbruecht. 1951 ass en zu Villa General Mitre (dat spéider nees den alen Numm, Villa del Totoral, krut), gestuerwen. Hie gouf um Kierfecht Cementerio Disidente zu Córdoba begruewen.
Diamant (Rakéit)
Diamant A
Déi éischt Versioun vun där Rakéit, mat där Frankräich säin éischte Satellit „Astérix“ de 26. November 1965 zu Hammaguir gestart huet, hat eng éischt Stuf (Diamant-1) déi baugläich mat der Émeraude-Rakéit war, vun 9,76 Meter Längt, 1,34 Meter Duerchmiesser an engem Gewiicht vu 14,685 Tonnen. Hir 4 Dreifwierker vum Typ LRBA-Vexin hu fir 93 Sekonnen e Schub vu ronn 270 kN geliwwert. Déi zweet Stuf war 4,7 Meter laang an hat en Duerchmiesser vun 80 Zentimeter. Si war 2,815 Tonne schwéier an hat an 39 Sekonnen e Schub vun 165 kN entwéckelt. Déi drëtt Stuf hat eng Längt vun 1,98 Meter an en Duerchmiesser vu 66 Zentimeter. Hiert Gewiicht war 703 Kilogramm. Si hat 45 Sekonne laang gebrannt an hat dobäi e Schub vu 27 kN bis 53 kN entwéckelt. Eng komplett montéiert Diamant A war 18,95 Meter héich a war 18,4 Tonne schwéier.
Diamant B
D'Diamant B war eng weiderentwéckelt Versioun vun der Diamant A mat méi Schub. Hir éischt Stuf war 14,2 Meter laang, hat en Duerchmiesser vun 1,4 Meter a war 20,1 Tonne schwéier. Hir 4 Vexin-C-Motoren hunn ofhängeg vun der Fluchhéicht e Schub vun 316 kN bis 400 kN fir 110 Sekonnen entwéckelt. Déi zweet Stuf vun der Diamant B war déi selwecht wéi bei der Diamant A. Déi drëtt Stuf war 1,67 Meter laang an hat en Duerchmiesser vun 80 Zentimeter. Hire P6-Motor huet fir 46 Sekonnen e Schub vu 24 bis 50 kN entwéckelt.
Eng komplett zesummegebaut Diamant B war 23,5 Meter héich a 26,990 Tonne schwéier. Si konnt eng Notzlaascht vun 160 kg op eng Héicht vun 200 km bréngen.
Diamant BP4
D'Diamant BP4, där hir Entwécklung am Januar 1972 ugefaange gouf, hat déi selwecht Éischt- an Drëttstuf wéi d'Diamant B. Hir zweet Stuf, déi vun engem SLBM ofgeleet war, war 2,28 Meter laang an hat 1,5 Meter Duerchmiesser an hat fir 55 Sekonnen e Schub vun 180 kN entwéckelt.
Thibaut Courtois
Den Thibaut Nicolas Marc Courtois, gebuer den 11. Mee 1992 zu Bree, ass e belsche Foussballspiller op der Golkipp-Positioun.
Hien huet a senger Profiscarrière ënner anerem fir KRC Genk (2009–11) an Chelsea F.C. (zanter 2011) gespillt. Zanter 2011 spillt de Courtois och fir déi belsch Foussballnationalekipp.
Zéissenger Bëschkierfecht
Geschicht
De Kierfecht gouf 2014 opgemaach.
Geographie
De Kierfecht läit am Zéissenger Bësch op der Grenz mat der Gemeng Leideleng. Knapp 500 m. ëstlech vum Kierfecht leeft d'Diddelenger Autobunn.
Metius (Moundkrater)
De Metius ass en Aschlagkrater am Süde vun der viischter Moundsäit, nordëstlech vum Krater Fabricius a südwestlech vum Krater Rheita. De Kraterrand ass zimmlech erodéiert an de Kraterbuedem ass flaach.
De Krater gouf 1935 vun der I.A.U. nom hollännesche Mathematiker an Astronom Adriaan Metius genannt.
Ramsey Lewis
De Ramsey Emmanuel Lewis, gebeur de 27. Mee 1935 zu Chicago, an och do den 12. September 2022 gestuerwen, war en US-amerikaneschen Jazzpianist a -Keyboarder am Beräich vum Soul- a Popjazz.
De Lewis war ënnert anerem war fir d'Instrumental-Versioune vunThe 'In' Crowd oder Wade into the Water bekannt. Hien huet dräi Grammye gewonnen.
Hien huet zanter den 1900er Joren och eng bekannt Radiosemissioun iwwer Jazz moderéiert.
Boucles de l'Aulne 2006
Se stoung um Kalenner vum UCI Europe Tour 2006 an der Kategorie 1.1.
CR223
Den CR223 ass e Chemin repris am Kanton Lëtzebuerg um Gebitt vun der Stad Lëtzebuerg a geet vun der Rue de Hollerich (N56) bis op d'Avenue de la Liberté (N3). En heescht op senger ganzer Längt Rue de Strasbourg.
Den CR223 ass ronn 800 m laang.
Aliacensis (Moundkrater)
Den Aliacensis ass en Aschlagkrater op der viischter Moundsäit, ëstlech vum Mare Nubium, südëstlech vum Krater Werner an nordëstlech vum Krater Walther. De Krater ass staark erodéiert, an den Zentrum zimmlech flaach.
Aizelles
Aizelles ass eng Gemeng am franséischen Departement Aisne an der Regioun Hauts-de-France.
Aliacensis (Moundkrater)
De Krater gouf 1935 vun der I.A.U. nom franséischen Theolog an Astronom Pierre d'Ailly (1350–1420) (laténg.: Aliacensis) genannt.
Manuel II. vu Portugal
De Manuel II. (mam ganzen Numm: Manuel Maria Filipe Carlos Amélio Luís Miguel Rafael Gonzaga Xavier Francisco de Assis Eugénio de Saxe-Coburgo-Gotha e Bragança), gebuer de 15. November 1889 zu Lissabon a gestuerwen den 2. Juli 1932 zu Fullwell Park, war de leschte Kinnek vu Portugal. Hie koum aus der portugisescher Branche vun de Wettiner vum Haus Sachsen-Coburg-Gotha.
Den 1. Februar 1908 ass hien, mat just 18 Joer, op den Troun komm, wéi säi Papp de Kinnek Carlos I. a säi grousse Brudder, de Krounprënz Luís Filipe, bei engem Attentat ëm d'Liewe koumen.
De Manuel huet probéiert, déi politesch Situatioun ze berouegen (Politica de Acalmação genannt), andeems e mat der Verfollgung géint déi republikanesch a sozialistesch Tendenzen opgehalen huet. Déi ware vu sengem Papp an deem sengem Ministerpresident João Franco bluddeg ënnerdréckt ginn, wat d'Attentat op deen als Suite hat. De Manuel huet d'Zensur opgehuewen an Neiwalen zougelooss. Mä et ass him net gelongen, déi schlecht Reputatioun vun der Monarchie wiesentlech ze verbesseren.
Den 3. Oktober 1910 gouf de republikaneschen Deputéierte Miguel Bombarda, e Psychiater an ee vun den Haaptleit vun der republikanescher Beweegung, ënner ongekläerten Ëmstänn vun engem fréiere Patient ermuert. Och wann d'Dot kee politeschen Hannergrond hat, koum et dach zu Protestmanifestatiounen uechter d'ganzt Land. Zwéin Deeg drop gouf eng provisoresch Regierung ënner dem Republikaner Teófilo Braga op d'Bee gesat, an de 5. Oktober 1910 gouf zu Porto d'Republik ausgeruff. De Manuel II. goung an England an den Exil, woumat déi 771-järeg Geschicht vum Kinnekräich Portugal op en Enn goung.
1913 huet hien an England d'Auguste Viktoria von Hohenzollern-Sigmaringen bestuet. Si krute keng Kanner.
Eisebunnsstreck Féngeg - Dippech
D'Eisebunnsstreck Féngeg - Dippech an d'Streck Féngeg - Garnech waren zwou Niewestrecken, déi als Uschloss un d'Atertlinn geplangt gi waren. Den Uschloss sollt op der Héicht vun den zwee Gardshaisercher um Féngeger Plateau net wäit vum Boufferdanger Muer sinn. Do sollt e Gleisdräieck gebaut gi mat Uschloss an Direktioun Kënzeg beim Gardshaischen um Nuechtbann an, an Direktioun Péiteng sollt den Uschloss beim Gardshaischen ëstlech vum Boufferdanger Muer sinn.
Déi zwee Uschlossgleiser sollten eng ronn 500 Meter nordëstlech vun der Atertlinn uneneestousse fir dann op engem kuerze Stéck en eenzelt Gleis ze bilden. Dat Gleis sollt sech dann no e puer honnert Meter nees an zwee splécken. Ee Gleis sollt südlech laanscht Groussbéiweng féieren, laanscht Duelem, an da parallel mat der Dräikantonstrooss bis op Dippech verlafen, wou den Terminus op der Intersektioun mat der Nationalstrooss 5 gewiescht wier. D'Gleis fir op Garnech sollt westlech vu Klengbéiweng an Direktioun Réibierg lafe fir dann do laanscht de südlechen Hank erof bis op Garnech ze féieren.
Ausser engem Ulaf fir Gleisuschlëss um Féngeger Plateau war net vill un deem Projet geschafft ginn. Den Tracé vum Gleisdräieck ass haut op Loftbiller nach gutt z'erkennen an um Terrain gesäit een den Tracé vum Uschloss Péiteng, dee sech do duerch eng Rei Hecken a Beem materialiséiert.
France Anglade
D'France Anglade, gebuer als Marie France Anglade de 17. Juli 1942 zu Constantine an Algerien a gestuerwen den 28. August 2014 zu La Verrière war eng franséisch Schauspillerin.
Canton de Saint-Vit
De Canton de Saint-Vit ass eng franséisch administrativ Andeelung am Arrondissement Montbéliard, Departement Doubs an der Regioun Bourgogne-Franche-Comté, déi mat engem Dekret vum 25. Februar 2014 agefouert gouf.
Nonius (Moundkrater)
De Krater gouf 1935 vun der I.A.U. nom portugisesche Mathematiker Pedro Nunes (1502–1578) genannt.
Jonk Piraten
D'Jonk Piraten, ass déi politesch Jugendorganistioun vun der Piratepartei Lëtzebuerg zu Lëtzebuerg.
Se setzt sech zanter hirer Grënnung am Dezember 2011 fir Jugendproblemer an, e verbesserten Dateschutz a méi Privatsphäre fir Privatpersounen. Se fuerdert méi Transparenz vum Staat, fräien Zougang zu Informatiounen a Bildung. Doriwwer eraus ass se géint all Form vun Zensur. De Prinzip ass d'Basisdemokratie, déi et all Member erlaabt aktiv d'Zukunft vun der Jugendorganisatioun mat ze bestëmmen. D'Jonk Piraten sinn, wéi déi meescht Parteien zu Lëtzebuerg, pro-europäesch. Se si Member bei der CGJL a bei de Young Pirates of Europe, der Daachorganisatioun vun der internationaler Jugendpiratebeweegung, ausserdeem si bei internationale Konferenzen an Aktiounen derbäi.
D'Jonk Piraten hu sech zu Lëtzebuerg mëttlerweil ënner de politesche Jugendorganisatiounen etabléiert an hu mat verschiddenen Aktiounen op sech opmierksam gemaach, sou ware se z. B. Member am Aktiounscomité Ak6670 an och am Cannabisbündnis dee sech fir d'Legaliséierung vum Cannabis staark mécht.
Gustaf Gründgens
De Gustaf Gründgens, gebuer den 22. Dezember 1899 als Gustav Heinrich Arnold Gründgens zu Düsseldorf a gestuerwen de 7. Oktober 1963 zu Manila, war ee vun de bekanntsten däitsche Schauspiller vum 20. Joerhonnert.
Seng berüümtste Roll war déi vum Mephisto am Goethe sengem Faust. De Gründgens huet säin Talent och wärend der Nazizäit mat vill Succès zum beschte ginn (de Joseph Goebbels huet grouss Stécker op hie gehalen), wat de Klaus Mann (dem Thomas Mann säi Jong) dozou bruecht huet, d'Haaptfigur vu sengem Roman Mephisto op de Gründgens ze baséieren. De Gründgens huet als "Äntwert" de Film Friedemann Bach erausbruecht, an deem et drëm geet, wéi dem Johann Sebastian Bach säi Jong ouni Succès alles probéiert, fir aus dem Schiet vu sengem Papp erauszekommen.
Réimesch Villa zu Helsem
D'Réimesch Villa zu Helsem, an der Gemeng Walfer, war eng Villa, déi um Fouss vum Sonnebierg stoung an déi 1990 bei Bauaarbechte vun engem Lotissement entdeckt gouf.
Tëscht 1990 an 1994 goufen d'Reschter dovun vum Service archéologique vum Nationalmusée fir Geschicht a Konscht ënnersicht. Dës Ausgruewungsaarbechten hunn et erlaabt eng vun de gréisste réimesche Villae vu Lëtzebuerg fräizeleeën.
D'archeologesch Recherchen hunn erginn, datt d'Anlag an der Mëtt vum 1. Joerhonnert n. Chr. opgeriicht gouf an am Laf vun hirer dräihonnertjäreger Existenz e puermol ëmgebaut gouf. D'Haaptgebai bedeckt eng Fläch vu ronn 100 op 50 m an huet zirka 50 verschidden Zëmmeren eleng um Rez-de-chaussée gehat. Nodeem zum Enn vum 4. Joerhonnert de Standuert vun der zerstéierter Villa opgi ginn ass, ass den Terrain a merowengescher Zäit nees eng Kéier vun enger fränkescher Famill nei bewunnt ginn.
D'Entdeckung vun der Villa huet och bäigedroen, d'Raschpëtzer z'erklären: si waren en Deel vun enger ënnerierdescher Waasserleitung fir déi Villa.
Gare Réding
D'Gare Réding ass eng Zuchgare zu Réding, am Museldepartement. Se gëtt vun der SNCF ugefuer.
Charles Dierkop
De Charles Dierkop, gebuer den 11. September 1936, war en US-amerikanesche Stand-up-Komiker a Schauspiller.
Pierre Corneille
De Pierre Corneille, gebuer de 6. Juni 1606 zu Rouen a gestuerwen den 1. Oktober 1684 zu Paräis, war e franséischen Auteur, dee virun allem Theaterstécker geschriwwen huet. Hie gëtt nieft dem Molière an dem Jean Racine als ee vun de grousse klasseschen Theaterschrëftsteller vum 17. Joerhonnert ugesinn.
Nieft dem Cid huet hien iwwer 40 Joer mat Succès eng 35 Theaterstécker publizéiert, dorënner L'Illusion comique, Horace a Cinna.
Booba
De Booba, gebuer den 9. Dezember 1976 als Élie Yaffa zu Sèvres, ass e franséische Rapper. Hien ass Member vum Rap-Kollektif 92i.
Pierre Corneille
1644, resp. 1648 a 1660 huet hie Sammelbänn vu senge Stécker erausbruecht.
Wierker
(D'Benennunge vun de Stécker als tragédie, comédie oder tragi-comédie sinn déi vum Corneille selwer. D'Joreszuele sinn déi vun der Zäit wou d'Wierk geschriwwe gouf.)
Booba
Hie schafft och als Geschäftsmann, sou huet hien ënner anerem d'Kleedermark Ünkut lancéiert.
Carlos Alazraqui
De Carlos Jaime Alazraqui, gebuer den 20. Juli 1962 zu New York City, ass en US-amerikanesche Synchronspriecher, Stand-up-Komiker a Filmschauspiller.
Den Alazraqui huet seng Carrière als Synchronspriecher 1994 ugefaangen. 2017 huet hien en Annie Award gewonnen.
Victoria vum Vereenegte Kinnekräich
D'Victoria  (mam ganzen Numm Alexandrina Victoria), gebuer de 24. Mee 1819 am Kensington Palace, zu London a gestuerwen den 22. Januar 1901 am Osborne House, op der Isle of Wight, war vun 1837 bis 1901 Kinnigin vum Kinnekräich vu Groussbritannien an Irland a war ausserdeem zënter dem 1. Januar 1877 déi éischt brittesch Monarchin mam Titel Empress of India (Keeserin vun Indien). Si war d'Duechter vum Edward Augustus, Duke of Kent and Strathearn an der Victoire vu Sachsen-Coburg-Saalfeld.
Als konstitutionell Monarchin war si pro forma Herrscherin iwwer méi wéi ee Fënneftel vun der Äerd an engem Drëttel vun der Weltbevëlkerung. Wärend hirer Regierungszäit hunn d ' Upper Class an d'Middle Class a Groussbritannien en Opschwonk kannt, deen et sou bis ewell ni gi war, an de British Empire stoung um Héichpunkt vu senger Muecht. Si hat eng enk Bezéiung zu hirem Mann a Cousin, dem Prënz Albert an huet sech, do deem sengem Doud 1861, bal ganz aus der Ëffentlechkeet zeréckgezunn, a bis un d'Enn vun hirem Liewen Trauergezei gedroen.
Si huet 63 Joer 7 Méint regéiert, méi laang wéi all anere brittesche Monarch virun hir. Wéinst hire sëllege Kanner (9) a Kandskanner (44), déi an den Adelshaiser doruechter bestuet waren, gëtt si alt d'"Groussmamm vun Europa" genannt.
Wéinst hirer laanger Regence gouf d'Viktorianesch Ära no hir genannt.
Kanner
D'Victoria an den Albert haten néng Kanner:
Max Kohn
De Max Kohn, gebuer de 17. November 1954 zu Esch-Uelzecht, ass e lëtzebuergesche Graphiker a Sculpteur.
Vun 1975 bis 1981 war hien op der Staatlecher Akademie der bildenden Künste Karlsruhe wou hie Skulptur am Steen an am Holz studéiert huet.
Zanter 1981 ass de Max Kohn e fräischaffende Kënschtler.
E Buch am Zuch
E Buch am Zuch, op Franséisch En train de lire, op Däitsch Lesen in einem Zug, ass den Titel vun engem Liesbuch, wat zanter 1999 all Joer den 23. Abrëll erauskënnt, de Weltdag vum Buch a vun den Auteursrechter vun der Unesco. Editeur ass de Veräin Initiativ Freed um Liesen an Zesummenaarbecht mat dem CNL an de CFL.
D'Buch presentéiert eng Sammlung vun Auszich vu lëtzebuergeschen Auteuren a vun auslänneschen Auteuren déi zu Lëtzebuerg wunnen zu engem Theema dat all Joer nei definéiert gëtt. All Joer ginn iwwer 6000 Exemplairen un d'Benotzer vum Zuch am Kader vun engem Buch- a Liesfest an der Hal vun der Stater Gare verschenkt.
Douzy (Fréier Gemeng)
Douzy ass eng fréier franséisch Gemeng an den Ardennen an der Regioun Grand Est am Dall vun der Kuer. De 15. September 2015 huet Douzy mat der Gemeng Mairy fusionéiert fir déi nei Gemeng Douzy ze bilden. .
Vu 1560 bis 1642 huet Douzy zum Fürstentum Sedan gehéiert.
Io sto bene
Io sto bene ass e lëtzebuergesch-belsch-däitsch-italieenesche Spillfilm vum Donato Rotunno. En ass den 13. Oktober 2020 zu Lëtzebuerg an de Kino komm.
Ëm wat geet et am Film?
Den Antonio, deen als jonke Mann op Lëtzebuerg emigréiert war an do säi ganzt aktiivt Liewe verbruecht hat, begéint nom Doud vu senger Fra, der Leo, enger jonker italieenescher Kënschtlerin, déi hiert Gléck am Ausland versicht...
Produktioun
De Film gouf zu Lëtzebuerg, an Italien an an der Belsch gedréit. Am Ganze goufen et 36 Dréideeg.
De Lëtzebuerger Filmfong huet der Filmproduktiounsgesellschaft Tarantula Luxembourg am November 2018 e Subside an Héicht vun 2.618.000 Euro accordéiert, fir de Film ze produzéieren.
Io sto bene ass haaptsächlech op Italieenesch gedréint.
Soss
Den Titel bedeit "Mir geet et gutt" op Italieenesch.
De Film ass op verschiddene Filmestivaller an Europa gelaf, dorënner zu Roum, Villerupt, Mons a London.
E war 2021 déi lëtzebuergesch Propositioun fir eng Oscar-Nominatioun an der Kategorie "Beschten Internationale Film".
Alphonse Grimler
Den Alphonse (Fos) Grimler, gebuer den 9. November 1942 zu Diddeleng a gestuerwen de 25. Mäerz 1999, war e lëtzebuergeschen Handballspiller, Gewerkschaftler a Politiker.
De Fos Grimmler huet iwwer 100 Handballmatcher fir den HB Diddeleng gespillt, dovun 100 fir d'Handballnationalekipp. Duerno war hien och Trainer a 6 Joer President vum H.B. Diddeleng.
Hie war och Conseiller a Schäffe vun der Gemeng Diddeleng.
Corbeny
Corbeny ass eng Gemeng am franséischen Departement Aisne an der Regioun Hauts-de-France.
Brévilly
Brévilly ass eng franséisch Gemeng an den Ardennen an der Regioun Grand Est am Dall vun der Kuer.
Pierre May
De Pierre May, gebuer den 20. Mäerz 1913 zu Bouneweg a gestuerwen den 11. Januar 1996 um Belair, war e lëtzebuergesche Geeschtlechen (SCJ) a Gerechten ënner den Natiounen.
De Pierre May ass 1932 an den Uerde vun den Häerz-Jesu Patere getrueden. Vun 1934 bis 1940 huet hie Philosophie an Theologie zu Egenhoven an zu Louvain studéiert. Den 9. Juli 1939 gouf hien an der Kapell zu Clairefontaine vum Bëschof Joseph Philippe zum Priister geweit.
Vun 1940 bis 1948 war de Pierre May mat verschiddenen Aufgabe bei den Häerz-Jesu-Pateren an der Belsch chargéiert. Do huet hien am Zweete Weltkrich jiddesch Familljen, déi op der Flucht virun den Nazie waren, am Klouschter vun den Häerz-Jesu-Pateren zu Louvain verstoppt. Duerch den Temoignage vun engem vun deenen déi hien do verstoppt hat gouf hien als éischte Lëtzebuerger den 31. Mee 1966 als 'Gerechten ënner de Vëlker' ausgezeechent. Well hien awer am Zweete Weltkrich an der Belsch gelieft huet gëtt hie bei Yad Vashem als Belsch gefouert.
Vun 1948 bis 1949 war hie fir säin Uerden Gestionnaire vum Klouschter op der Pafemillen.
A vun 1949 bis 1962 huet hien nees verschidden Aufgabe fir säin Uerden an der Belsch iwwerholl.
Vun 1962 bis 1970 huet hie fir säin Uerden zu Lëtzebuerg geschafft. Parallel huet de Bëschof Léon Lommel him vun 1965 bis 1995 Aufgaben an der Comptabilitéit vum Bistum iwwerdroen.
Radio Diddeleng
Radio Diddeleng ass e lokale Radiossender zu Lëtzebuerg, dee vun Diddeleng aus sent a vun der A.s.b.l. Radio Diddeléng [sic] bedriwwe gëtt.
Historique
Vun der éischter Stonn u sinn d'Emissiounen aus dem Studio, deen an engem Privathaus an der Bannenterstrooss installéiert war, 24/24 Stonnen op der Frequenz 103,9 iwwerdroe ginn.
1994 huet de Radio seng Dieren an den ale Pompjeeslokalen hanner der Gemeng opgemaach.
1996 ass d'Frequenz vu Radio Diddeleng offiziell op 103,6 geännert ginn.
Zanterhier gëtt et Emissioune vun Animateure vu verschiddenen Altersklassen, wéi "Happy Hour", "Show-Time", "On Air", wourënner och lokalhistoresch Emissioune wéi déi vum Jos Weirich iwwer Die Kriegsjahre 1940-1945 an déi vum Nic Daubenfeld mat Düdelinger Allerlei.
Radio Diddeleng sent och Emissioune vun der portugisescher Communautéit vun Diddeleng.
2007-2009 goufe mat Ënnerstëtzung vun der Diddelenger Gemeng an dem Syndicat d'Initiative d'Studioen an déi ganz Technik vum Radio moderniséiert.
Ekipp
D'Ekipp besteet ausschliisslech aus fräiwëllege Mataarbechter. Déi villfälteg Funktiounen déi am Radio z'erfëlle sinn erlabe jiddwerengem seng Kompetenzen a Motivatiounen anzebréngen.
Boucles de l'Aulne 2004
Se stoung um Kalenner vun der UCI an der Kategorie 1.3. an et war déi fofzéngt Kompetitioun vun der Coupe de France 2004
D'Course gouf vum Fransous Frédéric Finot gewonnen.
La tête d'un homme (Film)
La tête d'un homme ass e franséische Film vum Julien Duvivier aus dem Joer 1933 nom Roman mam selwechten Numm vum Georges Simenon.
Ëm wat geet et am Film?
De Willy huet kee Geld méi. Fir un d'Ierfschaft vu senger räicher Tatta ze kommen engagéiert hien de Radek fir d'Tatta z'ermuerden...
Kapell Houschter Déckt
D'Kapell an der Houschter Déckt ass eng kathoulesch Kapell déi zur Par Parc Our Saint-Nicolas, zum Dekanat Norden an zu der Gemeng Parc Housen gehéiert.
Halifax-Monument zu Hulsonniaux
D'Halifax-Monument zu Hulsonniaux ass e Krichsmonument no bei der Uertschaft Hulsonniaux um Lieu-dit Rouge-Croix dat un den Ofstuerz vun engem Halifax-Bomber am Zweete Weltkrich erënnert.
Kapell Houschter Déckt
D'Patréinesch vun der Kapell ass d'helleg Kunigunde, där hiert Fest den 3. Mäerz gefeiert gëtt.
Halifax-Monument zu Hulsonniaux
D'Monument steet laanscht e Feldwee. Et besteet aus engem Fielsblock mat enger Plack drop, an enger Informatiounstafel, déi ënner engem Nëssert stinn. Op der Plack stinn d'Nimm vun den Aviateuren déi do ëm d'Liewe koumen.
Geschicht
De 14. Juli 1943 war de Bomber eng ronn 3 km südwestlech vun der Uertschaft erofgefall. Leit aus dem Duerf goungen direkt op d'Plaz kucken an hu misse feststellen datt keen Aviateur iwwerlieft hat. Gläich drop war déi däitsch Arméi och op der Plaz, huet alles ofgespaart, an huet an den Deeg duerno d'Reschter vum Fliger ewechgeschleeft. Déi Doudeg sechs Kanadier an een Englänner goufen um Kierfecht vu Florennes begruewen.
Kapell Houschter Déckt
Se steet op der Haaptstrooss, der N7. Ronderëm d'Kapell ass de Kierfecht ugeluecht.
Halifax-Monument zu Hulsonniaux
Geschicht
Den Halifax V mat der Matricule DK 228 an dem Code NA-D deen zum 428. Geschwader vun der R.C.A.F. gehéiert huet, war vum Fluchfeld Middleton 5 Meilen ëstlech vun Darlington den 13. Juli um 23:38 h gestart mat der Missioun Oochen ze bombardéieren. Matgestart waren nach eelef aner Halifax-Fligere vum 428. Geschwader an 362 Bombere vun aneren Unitéiten.